google/wiki40b huggingface dataset:
Saint-Siméon (Orne)

Poloha

Obec má rozlohu 16,13 km². Najvyšší bod je položený 212 m n. m. a najnižší bod 130 m n. m.

Obyvateľstvo

Počet obyvateľov obce je 267 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nerozlíšiteľné častice

Nerozlíšiteľné častice alebo identické častice sú v kvantovej fyzike častice, ktoré nemožno vzájomne odlíšiť v rámci svojho "druhu", a to ani nie principiálne. Sú to všetky elementárne častice (napr. elektróny), atómy alebo molekuly.

Vznik pojmu nerozlíšiteľnosť

Kedysi sa predpokladalo, že to, že väčšie objekty rovnakého "druhu" (napr. jednotlivé zrnká piesku alebo jednotlivé bunky a podobne) sú – napr. pri pokusoch – rozlíšiteľné a teda znova identifikovateľné, platí aj pre mikrofyzikálne objekty. Moderná fyzika však dokázala, že mikroskopické objekty rovnakého druhu, sú v skutočnosti nerozlíšiteľné ("identické"). Z Heisenbergovho princípu neurčitosti a kvantovej teórie konkrétne vyplýva, že mikrofyzikálne útvary pri tesnom stretnutí a vzájomnom pôsobení nemožno považovať za rozlíšiteľné.

Dôsledok

Skutočnosť, že častice môžu byť nerozlíšiteľné má dôležité dôsledky v štatistickej fyzike. Výpočty v štatistickej mechanike sa totiž opierajú o pravdepodobnostné argumenty, ktoré sú citlivé na skutočnosť, či sú študované objekty rozlíšiteľné. V dôsledku toho nerozlíšiteľné častice vykazujú výrazne odlišné štatistické správanie v porovnaní s odlíšiteľnými časticami. Napríklad existuje návrh, že nerozlíšiteľnosť častíc je riešením Gibbovho paradoxu.
Hlavným štatisticko-mechanickým dôsledkom je, že klasické Boltzmannovo rozdelenie termodynamiky treba nahradiť Boseho-Einsteinovým rozdelením resp. Fermiho-Diracovým rozdelením.

Teória

Uvažujme vlnovú funkciu \psi(x_1,x_2) zodpovedajúcu dvom identickým časticiam so súradnicami x_1 a x_2. Pretože ide o identické častice, musí
\psi(x_1,x_2)
zodpovedať rovnakému fyzikálnemu stavu. S ohľadom na lúčovú reprezentáciu stavov pri vyjadrení vlnovými funkciami to znamená, že
\psi(x_1,x_2) = \lambda\psi(x_1,x_2),
kde \lambda je nejaké komplexné číslo. Skúsme zameniť častice 1 a 2 ešte raz. Potom s použitím predošlého platí:
\lambda^2\psi(x_1,x_2).
Dvoma po sebe uskutočnenými zámenami sa musíme dostať tam, odkiaľ sme vyšli, a teda k \psi(x_1,x_2). Z toho vyplýva, že
\lambda^2 = 1 alebo \lambda = \pm 1.
Znamienko plus zodpovedá Boseho-Einsteinovmu rozdeleniu ("štatistike"), znamienko mínus Fermiho-Diracovmu rozdeleniu ("štatistike").
Poznámka: Tento experiment sa nedá rozšíriť na systémy s troma a viac časticami tak jednoducho, ako by sa mohlo na prvý pohľad zdať.
Urzy

Poloha

Obec má rozlohu 23,41 km². Najvyšší bod je položený 275 m n. m. a najnižší bod 182 m n. m.

Obyvateľstvo

Počet obyvateľov obce je 1 817 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mauléon-Licharre (obec)

Poloha

Obec má rozlohu 12,8 km². Najvyšší bod je položený 521 m n. m. a najnižší bod 133 m n. m.

Obyvateľstvo

Počet obyvateľov obce je 3 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ivo Andrić

Životopis

Narodil sa v rodine chorvátskeho pôvodu v dedine Dolac blízko Travnika v dnešnej Bosne a Hercegovine (vtedy súčasť Rakúsko-Uhorska). Pôvodne pomenovaný ako Ivan, stal sa známym zdrobneninou Ivo. Keď mal Andrić dva roky, jeho otec zomrel. Pretože jeho matka bola príliš chudobná na to, aby ho  podporovala, bol zverený rodine jeho matky vo východobosnianskom meste Višegrad na rieke Drina. Tam videl Osmanský most, ktorý neskôr preslávil v románe Most na Drine.
Navštevoval sarajevské gymnázium a neskôr študoval na univerzite v Záhrebe, Viedni, Krakove a Grazi.
V novovytvorenom kráľovstve Srbov, Chorvátov a Slovincov sa stal  štátnym zamestnancom na ministerstve zahraničných vecí, neskôr bol diplomatom a veľvyslancom v Nemecku. Ako veľvyslanec skončil v roku 1941 po nemeckej invázii do Juhoslávie. Počas Druhej svetovej vojny žil v Belehrade, dokončujúc tri zo svojich slávnych noviel, ktoré boli zverejnené v roku 1945, vrátane novely Most na Drine.
Po smrti manželky v roku 1968 sa stiahol z verejného života. Ako čas plynul, bol stále viac chorý a napokon zomrel 13. marca 1975 v Belehrade.

Citáty

"Bosna je zem nenávisti a obavy." – Ivo Andrić, 1920.
Čerín

Rímskokatolícky kostol sv. Martina

Miestny rímskokatolícky kostol je jednoloďová gotická stavba s pravouhle ukončeným presbytériom z obdobia okolo roku 1315. Nachádza sa v opevnenom areáli so samostatne stojacou zvonicou, vo vyvýšenej polohe nad obcou. Podľa dobových prameňov nechal postaviť kostol Pavol z Krtíša. Drevená zvonica pri kostole pochádza zo 17. storočia.
V interiéri sa nachádzajú hodnotné nástenné maľby pochádzajúce zo štyroch období, najstaršie už z prvej štvrtiny 14.storočia vo vnútri triumfálneho oblúka. Z konca 14. storočia pochádza Christologický cyklus, ktorý je zobrazený na stenách presbytéria. Tretia fáza výmaľby zobrazuje postavy svätcov v lodi kostola, tá pochádza zo začiatku 15. storočia. Najmladšie fresky sa nachádzajú v severovýchodnej časti lode, ide o zobrazenie Madony ochrankyne a archanjela Michala z obdobia okolo roku 1500. Kostol má drevený maľovaný strop zo 16. storočia. Súčasťou interiéru kostola je aj empora, taktiež maľovaná, pochádzajúca z 18. storočia. Hlavný oltár je barokový z roku 1744, pôvodný gotický oltár z roku 1483 z dielne Majstra z Kremnice bol v roku 1885 odvezený do Budapešti.
SME RODINA – Boris Kollár

Vznik a parlamentné voľby 2016

V parlamentných voľbách v roku 2012 Strana občanov Slovenska (predseda Peter Marček) získala 0,15 %. Pred parlamentnými voľbami 2016 Marček ponúkol svoju stranu Borisovi Kollárovi po tom, čo tento neuspel s prevzatím hnutia Náš kraj. Strana občanov Slovenska sa tak premenovala na hnutie SME RODINA – Boris Kollár. Kollár sa tým vyhol zbieraniu podpisov. Na prvom mieste kandidátky bol sám Kollár, ďalej na kandidátke boli: 2. Milan Krajniak, podnikateľ a bývalý poradca ministra vnútra Daniela Lipšica (KDH), 3. Martina Šimkovičová, bývalá moderátorka TV Markíza, 4. Peter Marček, bývalý predseda Strany občanov Slovenska, 5. Petra Krištúfková, manažérka a bývalá partnerka Borisa Kollára, 6. Peter Pčolinský, organizátor protestov Gorila, 7. Rastislav Holúbek, podnikateľ, 8. Peter Štarchoň, prodekan FM UK, 9. Ľudovít Goga, podnikateľ, 10. Zuzana Šebová, ekonómka, 11. Adriana Pčolinská, vysokoškolská pedagogička na PF UK.
La Chapelle-Gaugain

Poloha

Obec má rozlohu 10,66 km². Najvyšší bod je položený 154 m n. m. a najnižší bod 67 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mykénska kultúra

Mykénska kultúra alebo mykénske obdobie alebo neskoroheladská kultúra alebo neskoroheladské obdobie je časť egejskej kultúry (heladskej kultúry), grécka kultúra, ktorú vytvorili Gréci na gréckej pevnine v 16. - 12. storočí pred Kristom. Nadväzuje úzko na strednú heladskú kultúru. Záznamy v lineárnom písme B, nachádzané v troskách mykénskych sídlisk, majú charakter invenárnych zoznamov, čo svedčí o značnom stupni hospodárskej centralizácie a administratívej presnosti v mykénskych centrách.
Na území Slovenska sa približne v tomto čase vyskytovali napr. otomanská kultúra a maďarovská kultúra, ktoré boli mykénskou kultúrou ovplyvňované.
Ligue 1 2018/2019

Sponzori

Conforama, HTC, Uhlsport, TAG Heuer, Parions Sport, La Poste, Panini

Televízne práva

Na území Slovenska a Česka mala práva na vysielanie francúzskej futbalovej Ligue 1 česká televízia Nova Sport zo spoločnosti Nova Group. Z každého kola vysielala 6 zápasov a taktiež zostrihy a magazín súťaže.
Michael Foale

Mladosť

Narodil sa v meste Louth vo východnom Anglicku, jeho matka bola Američanka, preto má dvojité občianstvo. Detstvo a mladosť prežil v anglickej Cambridgi. Po ukončení strednej školy (roku 1975) študoval fyziku na University of Cambridge, roku 1982 získal titul bakalára, roku 1987 titul doktora (Ph.D.) v oblasti astrofyziky. Roku 1982 sa presťahoval do texaského Houstonu, kde pracoval v spoločnosti McDonnell Douglas na problémoch navigácie raketoplánov, o rok neskôr prešiel do Johnsonovho vesmírneho strediska NASA.

Astronaut

Zúčastnil sa 10. náboru astronautov NASA v rokoch 1983 - 1984, ale neúspešne. Na druhý pokus, v 12. nábore už uspel a 17. augusta 1987 bol začlenený do oddielu astronautov NASA. Po ročnom kurze všeobecnej vesmírnej prípravy získal kvalifikáciu letový špecialista.
Bol zaradený do posádky letu STS-45. Do vesmíru odštartoval na palube raketoplánu Atlantis 24. marca 1992. Raketoplán pristál po 8 dňoch, 22 hodinách a 10 minútach letu 2. apríla 1992.
V dňoch 8. - 17. apríla 1993 sa zdržiaval vo vesmíre druhýkrát. Misia STS-56 raketoplánu Discovery trvala 9 dní, 6 hodín a 9 minút.
Tretíkrát vzlietol do vesmíru opäť na palube raketoplánu Discovery počas letu STS-63 v dňoch 3. až 11. februára 1995. Raketoplán sa stretol so stanicou Mir, priblížil sa na 11,3 metrov. Počas letu Foale vystúpil do vesmíru na 4 hodiny a 39 minút.
Od roku 1995 boli do základných posádok Miru nominovaní aj americkí astronauti. Roku 1997 sa k nim zaradil aj Foale. Dňa 15. mája 1997 odštartoval v raketopláne Atlantis (let STS-84), od 17. mája už žil na Mire. Na Zem ho priviezol raketoplán Atlantis pri nasledujúcej misii STS-86. Foale strávil pri tomto lete vo vesmíre do pristátia 6. októbra 1987 144 dní, 13 hodín a 49 minút.
V dňoch 20. až 28. decembra 1999 sa zúčastnil servisného letu Discovery k Hubblovmu teleskopu. Počas misie STS-103 Foale vystúpil do vesmíru na 8 hodín a 10 minút.
V marci 2001 bol vymenovaný za veliteľa hlavnej posádky Expedície 8 na ISS. Po havárii Columbie bol súčasne vymenovaný za veliteľa zálohy pre Expedíciu 7.
Šiestykrát vzlietol do vesmíru 18. októbra 2003 v ruskom Sojuze TMA-3. Na ISS pracoval spoločne s Alexandrom Kalerim. Počas pobytu na ISS raz vystúpil do vesmíru na necelé štyri hodiny. Dvojica Foale, Kaleri pristála 30. apríla 2004 po 194 dňoch, 18 hodinách a 33 minútach letu.
V novembri 2004 postúpil z postu zástupcu riaditeľa Johnsonovho vesmírneho strediska pre technické otázky na miesto zástupcu riaditeľa NASA pre vedecké programy. Námestníkom riaditeľa NASA bol do apríla 2006.
Michael Foale je ženatý, má dve deti.
Ricky Martin

1971 – 83: Detstvo a začiatky kariéry

Narodil sa na Štedrý večer roku 1971 v portorickom San Juanu. Narodil sa do pomerne dobre zaistenej rodiny – otec Enrique Martín Negroni bol psychológ, matka Nereida Morales účtovníčka. Pravdaže, spoločná rodičovská radosť z vianočného darčeka netrvala dlho, dva roky po Enriquovom narodení sa rozviedli a založili si nové rodiny. Otec si stačil zaobstarať ešte ďalšie tri deti. Ricky Martin má z otcovej strany dvoch nevlastných starších bratov (Fernando a Angel), a z matkinej Enrique bol vo svojej rodine skôr ojedinelým prípadom. Nikto nebol žiadnym spôsobom viazaný na šoubiznis. Od 13 rokov pôsobil v boy bande Menudo. S kapelou prešiel a spoznal kus sveta, ale v sedemnástich sa rozhodol dorobiť si strednú školu.

2013: súčasnosť

V rokoch 2012 – 2013, bol vyhlásený ako tréner v dvoch epizódach Hlas Australie (Voice of Australia). 
V apríli 2013 sa Martin vybral Greatest Hits: Souvenir Edition, ktorý vyšiel len v Austráliou, v Austrálskej hitparáde sa album stal "number-two" a bolo certifikované zlatou platňou. 
V júni 2013 vydal novy anglicky singel "Come with Me", pochádza z jeho nadchádzajúceho anglicky spievaného štúdiového albumu, ktorý by mal vyjsť niekedy roku 2015.

Osobný život

V auguste 2008 sa stal otcom dvojičiek chlapcov, Matteo a Valentino, narodených pomocou náhradnej matky.
V roku 2010 oznámil, že je homosexuál.
Parafaryngeálny priestor

Parafaryngeálny priestor je jeden z priestorov tvoriacich komplexnú anatómiu v oblasti tváre a krku. Sám o sebe nie je významný a neobsahuje žiadnu kľúčovú anatomickú štruktúru; veľký význam má však v zobrazovacej diagnostike.

Anatómia

Parafaryngeálny priestor má v závislosti na smere pohľadu a reze nepravidelný, obvykle kosáčikovitý tvar. Tiahne sa od bázy (spodiny) lebky k hornému rohu jazylky (lat. cornu superior ossis hyoidei).
V dolnej prednej časti prechádza do submandibulárneho (podsánkového) priestoru, pričom tieto priestory nie sú od seba anatomicky oddelené; umožňuje to preto voľné šírenie patologických procesov z jedného priestoru do druhého.
Čo sa týka jeho horného ohraničenia bázou lebky, tú tvorí dolný okraj hrotu skalnej kosti (lat. os petrosum). Nenachádzajú sa tu žiadne lebečné otvory a teda parafaryngeálny priestor ani sprostredkovane nekomunikuje s lebečnou dutinou.
Okrem tukového tkaniva môže parafaryngeálny priestor vzácne obsahovať drobné slinné žliazky. Tiež sa v ňom nachádza menšia časť pterygoidného venózneho plexu; žilovej splete, ktorej hlavná časť sa nachádza hlboko v žuvacom priestore.
Parafaryngeálny priestor z väčšej časti ohraničuje fascia, ktorá má komplexný charakter a je tvorená z viacerých listov hlbokej krčnej fascie. Jeho mediálne (vnútorné) ohraničenie tvorí stredný list, laterálne (vonkajšie) ohraničenie povrchový list, zadné ohraničenie hlboký list a predné ohraničenie karotická (krčnicová) pošva, ktorá je zložená zo všetkých troch listov hlbokej krčnej fascie.
La Rochette (Charente)

Poloha

Obec má rozlohu 10,99 km². Najvyšší bod je položený 115 m n. m. a najnižší bod 66 m n. m.

Obyvateľstvo

Počet obyvateľov obce je 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klymenos (syn Oinea)

Klymenos (starogr. Κλύμενος – Klymenos, lat. Clymenus) je v gréckej mytológii syn kalydónskeho kráľa Oinea a jeho manželky Althaie.
Klymenos, syn Oinea, je známy len zo záznamu antického autora Apollodora z Atén, ktorý uvádza, že mal bratov Meleagra, Toxea a Thyrea a sestry Gorgu a Déianeiru.
Briou

Poloha

Obec má rozlohu 10,17 km². Najvyšší bod je položený 148 m n. m. a najnižší bod 116 m n. m.

Obyvateľstvo

Počet obyvateľov obce je 125 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brdská oblast

Vodstvo

Brdská oblasť zaberá územie pri dolnom toku rieky Berounky (najmä povodí Litavky a Loděnice) a nadväzujúcim úseku dolnej Vltavy (povodie Zákolanského potoka, Rokytky a iných drobných prítokov).
Štátny znak Spojených štátov

Štátny znak Spojených štátov amerických je tvorený lícovou (lícnou) stranou veľkej štátnej pečati (anglicky: The Great Seal of the United States), ktorá bola po prvýkrát verejne použitá roku 1782 a jej autormi sú Charles Thompson a William Barton.

Lícová strana

Hlavnou postavou lícovej strany pečati je národný symbol Orol bielohlavý s krídlami za letu. Na prsiach nesie srdečný štítok s vyobrazením modrého obdĺžnikového poľa, pod ktorým je šesť zvislých červených pruhov na bielom poli. Orol má vo svojom heraldický ľavom pazúre zväzok trinástich šípov (odkazujúcich na trinásť pôvodných štátov) a v pravom pazúre olivovú ratolesť (s trinástimi listami a trinástimi olivami, opäť zastupujúcich 13 pôvodných zemí). Šípy a olivová ratolesť spolu symbolizujú, že Spojené štáty americké túžia po mieri, ale vždy budú pripravený na boj. Heraldický vpravo hľadiaca hlava orla drží v zobáku stuhu s latinským heslom E PLURIBUS UNUM („Z mnohých jeden“). Nad hlavou sa vznáša trinásť hviezd na modrom poli, ktoré sú usporiadané do radu 1-4-3-4-1. Spod modrého poľa vychádzajú dokola zlaté slnečné lúče končiace pod prstencom bielych obláčikov.

Rubová strana

Na zadnej strane pečati je trinásť poschodová nedokončená tehlová pyramída, nad ktorou je oko v modrom trojuholníku v prstenci zlatých lúčov. V základoch pyramídy je nápis písaný rímskymi číslicami MDCCLXXVI (1776), rok založenia Spojených štátov. Na pôde pod pyramídou sú vyobrazené kry hraničiace so stuhou s latinským heslom NOVUS ORDO SECLORUM. Na modrej oblohe nad pyramídou je umiestnene latinské heslo ANNUIT COEPTIS („(On) schválil (nami) započaté“).
Nepriamy dôkaz (logika)

Nepriamy dôkaz  je v logike dôkaz pomocou schémy usudzovania modus tollens, teda  dôkaz podľa vzorca: ak platí "z A vyplýva B" a súčasne vieme, že platí opak B, tak platí opak A. Príklad: Ak platí "ak mám peniaze, tak si kúpim auto" a auto si nekúpim, tak nemám peniaze.
Inými slovami je to konečná postupnosť správnych krokov, z ktorých každý vyplýva z predchádzajúcich, pričom prvým krokom je negácia záveru tvrdenia a výsledkom posledného kroku je negácia predpokladu alebo iného platného tvrdenia. 
Špecifická forma nepriameho dôkazu, spravidla považovaná za zvláštnu formu dôkazu, je dôkaz sporom. 
Čiže na to, aby sme dokázali, že platí A ≥ B, stačí dokázať, že platí B´ ≥ A´
Pygmejovia (stredná Afrika)

Dejiny

Stredoafrickí Pygmejovia pôvodne asi tvorili jednu veľkú skupinu obyvateľstva od ústia Konga až po pramene Nílu. Bantuovia, ktorí sú vyšší, ich však časom prinútili ustúpiť do oblastí tropického pralesa, kde sa rozpadli na izolované kmene. Prvé informácie o Pygmejoch sú zo starovekého Egypta z 3. tisícročia pred Kr. Pygmejov spomína aj Homér a iní starogrécki autori. Pre súčasný svet boli znovu objavení až v 19. storočí.

Charakteristika

Priemerná výška dosahuje u Bambutov 137 cm u žien a 145 cm u mužov; u západných Pygmejov 144 cm u žien a 154 cm u mužov. Telo je veľmi ochlpené. Dolné končatiny sú relatívne krátke a trup je relatívne dlhý. Bruchá sú vypuklé. Hlava je relatívne veľká so sklonom k bradykranii. Nos je široký s nízkym sedlom, čelo vypuklé, tvár je nízka. Ako u ostatných černochov, aj u Pygmejov je prognácia čeľustí slabšia. Ústa sú široké, pery sú však úzke. Farbou kože spadajú do čiernej rasy, hoci je ich koža relatívne svetlejšia (hnedožltá). Oči a vlasy sú čierne, vlasy sú silno kučeravé. Uši sú europidné. Stredne široká lebka a telesná kostra vykazujú špecifické archaické znaky, vďaka ktorým možno Pygmejov jednoznačne považovať za samostatnú ľudskú skupinu. Túto špecifickosť potvrdzujú aj analýzy krvi.
Pygmejovia sú polokočovní lovci a zberači. Muži primárne lovia, a to pomocou lukov a šípov, ako aj pomocou sietí. Ženy a deti primárne zbierajú plody, ale aj chytajú drobné živočíchy (sieťami). Muži však niekedy tiež zbierajú plody. Keď je okolie tábora vyzbierané a vylovené, t.j. po obyčajne 7 týždňoch, sa presunú (v rámci istej obmedzenej oblasti) zas všetci do nového tábora. Bantuským kmeňom ponúkajú lovnú zver a lesné plody, za ktoré výmenou dostávajú železné hroty na šípy a kopije, banány a zeleninu.
Niektorí Pygmejovia nežijú nezávisle, ale tvoria súčasť susedných černošských spoločností ako najnižší stupeň spoločenskej hierarchie.
Žijú vo veľmi rovnostárskych zoskupeniach tvorených maximálne 30 osobami, dočasne mávajú aj vodcu. Tábor je tvorený úľovitými chatami. Väčšinou sú monogamní. Veria súčasne v Boha a súčasne v duchov a predkov (zrejme vždy v závislosti od viery ich susedov). Kultúrne sú Pygmejovia mimoriadne chudobní. Je to asi dôsledok ústupu do nepriaznivého prostredia tropického lesa.
Všetci Pygmejovia dnes hovoria jazykom svojich susedov, teda obyčajne bantuskými jazykmi. Uznávaná je hypotéza, ktorá hovorí, že pôvodne mali Pygmejovia svoj vlastný jazyk (tento sa nedochoval).
Saint-Martin-de-Sanzay

Poloha

Obec má rozlohu 24,69 km². Najvyšší bod je položený 73 m n. m. a najnižší bod 32 m n. m.

Obyvateľstvo

Počet obyvateľov obce je 954 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antiutópia

Antiutópia (iné názvy: prevrátená utópia, metautópia, dystópia, dystopia ) je myšlienka fiktívnej spoločnosti, ktorá sa vyznačuje jednak zdanlivou, pôvodne zamýšľanou rovnosťou všetkých členov, ale predovšetkým totalitnou formou vlády. Je protikladom utópie.
Ako antiutópiu možno tiež označiť literárny žáner, ktorý sa zaoberá fiktívnou spoločnosťou takéhoto druhu. V českej literatúre písal antiutópie napr. Karel Čapek (hra R.U.R., v ktorej sa roboti vzbúria proti ľudstvu a úplne ho vyhladia). V svetovej literatúre je typickým príkladom literárnej antiutópie román 1984 Georgea Orwella.
Jokosuka

Podnebie

Priemerná teplota sa pohybuje okolo 16,4°C, maximálna 34,5°C a minimálna -1,1°C.

Priemysel

Jokosuka je známa automobilovým priemyslom. Taktiež sa tu nachádza Jokosuka Priemyselný Park (Yokosuka Research Park, v skr. YRP) – priemyselný park zameraný na mobilný informačný a komunikačný výskum.
Souancé-au-Perche

Poloha

Obec má rozlohu 18,94 km². Najvyšší bod je položený 270 m n. m. a najnižší bod 123 m n. m.

Obyvateľstvo

Počet obyvateľov obce je 547 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champseru

Poloha

Obec má rozlohu 14,99 km². Najvyšší bod je položený 157 m n. m. a najnižší bod 134 m n. m.

Obyvateľstvo

Počet obyvateľov obce je 286 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alena Bahníková

Životopis

Strednú školu absolvovala v rodnom Liberci. Študovala taliančinu, francúzštinu a češtinu na filozofickej fakulte Karlovej univerzity (1966-1971). Po absolutóriu začala učiť taliančinu a francúzštinu v Jazykovej škole Praha, učí tam dodnes. Je autorkou a spoluautorkou učebníc taliančiny.
V roku 1976 sa podieľala na založení ineditného spolku Societas Incognitorum Eruditorum II (prvá učená spoločnosť toho mena existovala v Košiciach 1746-52). Od mája 1976 do decembra 1988 vydávali (12 - 18 priateľov, prevažne absolventov FFUK a MFFUK), strojopisný kultúrno-politický mesačník Acta incognitorum. (Dnes v Libri prohibit J. Gruntoráda.) Do Act prispievala predovšetkým prekladmi z taliančiny a francúzštiny, recenziami novej talianskej beletrie, tiež cestopisnými črtami.
V roku 1991 dostala od I.D.I. - Istituto del dramma Italiano - cenu Angela Maria Ripellino (cena za preklady talianskych hier do slovanských jazykov.)
Po Novembri začala učiť tiež na fakulte sociálnych vied Karlovej univerzity, učí tam dodnes.
Desert Eagle

Výrobca

Prvý návrh bol navrhnutý roku 1979. Prvý prototyp bol skonštruovaný roku 1981 firmami Magnum Research a IMI (skratka Israel Military Industries). Vyrába ho IMI, v 1995 bola výroba presunutá do firmy Saco v USA, v roku 2000 bola výroba presunutá naspäť do Izraela.

Charakteristika

Desert Eagle je veľká a ťažká pištoľ, a zároveň je jednou z najväčších vo svojej kategórii. Povestná je aj jej účinnosť. Pri použití najsilnejšieho kalibru .50AE je priebojnosť dostatočná aj proti ľahším druhom balistických viest. Automatika zbrane pracuje na princípe odberu plynov z hlavne, podobný systém používajú obyčajne aj automatické útočné pušky. Sú známe strieborné, čierne, zlaté a iné farebné úpravy. Používajú ju lovci zveri a športoví strelci. Na armádne či policajné využitie nie je veľmi vhodná kvôli veľmi problematickej spoľahlivosti a nízkej životnosti. Na bežné nosenie nie je vhodná, pretože je dosť ťažká (váži takmer 2 kg).
Vyrába sa v niekoľkých variáciách kalibrov - .357 Magnum, .41 Magnum, .44 Magnum a najväčší a najsilnejší .50 Action Express. Aj hlavne môžu mať rôzne dĺžky - od 6 (152 mm) až po 14 palcov (356 mm), zaleží od kalibru. Do roku 1999 sa vyrábala variácia, ktorá mala 35 cm. Zásobník môže mať kapacitu podľa kalibru 9 (.357 Magnum), 8 (.44 Magnum) alebo 7 (.50 Action Express) nábojov.
Champcueil

Poloha

Obec má rozlohu 16,35 km². Najvyšší bod je položený 156 m n. m. a najnižší bod 77 m n. m.

Obyvateľstvo

Počet obyvateľov obce je 2 804 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Filozofický významový útvar

Filozofický významový útvar je významový útvar vygenerovaný filozofom. Filozofické významové útvary sú všetky útvary / entity, ktoré (re)konštituuje vedomie filozofa, filozofická reflexia. Základnou formou fixácie, vyjadrenia filozofických významových útvarov je filozofický text. Filozofickými významovými útvarmi sú napríklad filozofické pojmy (a v rámci nich filozofické kategórie), filozofické predstavy, filozofické súdy, filozofické úsudky, filozofické teórie/učenia/koncepcie, filozofické problémy, filozofické idey, filozofické projekty, filozofické programy atď.
Pierreville (Meurthe-et-Moselle)

Poloha

Obec má rozlohu 2,87 km². Najvyšší bod je položený 300 m n. m. a najnižší bod 225 m n. m.

Obyvateľstvo

Počet obyvateľov obce je 328 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anduze (obec)

Poloha

Obec má rozlohu 14,6 km². Najvyšší bod je položený 443 m n. m. a najnižší bod 117 m n. m.

Obyvateľstvo

Počet obyvateľov obce je 3 262 (2011).
Nasledujúci graf zobrazuje vývoj počtu obyvateľov v obci.
Zdroje: INSEE